**ОБЩИНА ВЕЛИКО ТЪРНОВО**

**ПРОГРАМА „ИЗКУСТВО И КУЛТУРА ВЕЛИКО ТЪРНОВО“**

П Р А В И Л А

ЗА РЕДА И УСЛОВИЯТА ЗА СЪФИНАНСИРАНЕ НА ПРОЕКТИ В ОБЛАСТТА НА ИЗКУСТВОТО И КУЛТУРАТА ОТ БЮДЖЕТА НА ОБЩИНА

ВЕЛИКО ТЪРНОВО

**Раздел I**

**ОБЩИ РАЗПОРЕДБИ**

**Чл.1.** Настоящите правила уреждат реда и условията за съфинансиране на проекти в областта на изкуството и културата, които се реализират на територията на община Велико Търново, чрез бюджета на Община Велико Търново.

**Чл.2.** Програма „Изкуство и култура Велико Търново“ има за цел да подкрепя и стимулира създаването и представянето на нови произведения на изкуството, културни събития и развитието на значими за Община Велико Търново културни дейности, съответстващи на приоритетите на Стратегията за развитие на културата в община Велико Търново за периода 2020 - 2030 като:

1. стимулира творческите процеси и създаването на нови произведения на изкуството и културни продукти и събития, осигурява широк достъп до разнообразни жанрове и форми;

2. насърчава развитието на конкурентноспособен културен продукт чрез равнопоставеност на различните субекти, прозрачност и конкурсно начало;

3. съдейства за опазването и социализацията на културно-историческото наследство на региона;

4. стимулира въвеждането на иновативни практики в създаването и разпространението на културния продукт;

5. стимулира и въвежда съвременни практики, насочени към детската и младежката аудитории;

6. стимулира развитието на гражданската инициатива в областта на културата и изкуството;

7. създава условия за развитие на творческите индустрии;

8. стимулира създаването на интегриран туристически продукт на базата на културното многообразие на региона.

9. насърчава международните контакти и обмен в областта на културата и изкуството;

10. създава условия за синхронизиране на културната политика на Община Велико Търново с европейската практика и стандарти.

**Раздел ІІ**

**УСЛОВИЯ И РЕД ЗА ПРЕДОСТАВЯНЕ НА ФИНАНСОВИТЕ СРЕДСТВА**

**Чл.3.** Годишният размер на средствата за подкрепа на проекти в областта на изкуството и културата се приемат ежегодно в рамките на бюджета на Община Велико Търново. Максималният размер за съфинансиране на едно проектно предложение е до 20 % от общата сума по Програма „Изкуство и култура“ за съответната година.

**Чл. 4** Програмата се финансира в рамките на бюджета на Община Велико Търново – дирекция “Култура, туризъм и международни дейности”– “Други дейности на културата”.

**Чл.5.** Финансовите средства се предоставят след провеждане на конкурс и класиране на проектните предложения.

**Чл.6.** Конкурсът се обявява веднъж в годината в срок до един месец след приемането на бюджета на Общината и се провежда в една сесия.

**Чл.7.** Конкурсът се обявява публично чрез медиите (минимум в един великотърновски ежедневник) и на интернет страницата на Общината. Срокът за подаване на документи е един месец от датата на публикуване на обявата на интернет страницата на Общината.

**Чл.8.** В конкурса могат да участват юридически лица, регистрирани по Закона за закрила и развитие на култура, Закона за юридическите лица с нестопанска цел, Закона за народните читалища, Търговския закон и Закона за кооперациите, със седалище на територията на Република България.

**Чл.9.** В случай че кандидатите по чл. 8 от Правилата, кандидатстват за съфинансиране на проект, представляващ част от Културният календар на Община Велико Търново за съответната календарна година, то същите могат да получат съфинансиране по програма „Изкуство и култура“, ако заявят отказ от предявяването на претенции за подпомагането на същият проект или част от него по Културният календар на общинската администрация, като за целта попълнят декларация (Приложение 2.1)

**Чл.10.** В конкурса не могат да участват кандидати или партньори, които:

1. са обявени в несъстоятелност или са в производство по несъстоятелност;
2. са в ликвидация;

 2. не са изпълнили условия по предходно съфинансиране;

 3. са подпомагани за същия проект или за част от него по други програми на Община Велико Търново;

 4. имат задължения към държавата или Община Велико Търново, установени с влязъл в сила акт на компетентен орган, или задължения към осигурителни фондове, освен ако компетентният орган е допуснал разсрочване или отсрочване на задълженията;

 5. са осъдени с влязла в сила присъда за престъпление против собствеността или стопанството, освен ако не са реабилитирани;

 6. са обект на конфликт на интереси;

 7. са служители на общинската администрация или свързани лица;

 8. т. 5 и 7 се отнасят до лицата, представляващи съответното юридическо лице по документ за регистрация.

 9. са получили съфинансиране по тази програма в последните две години за същия или идентичен проект.

**Чл.11.** Програмата съфинансира проекти, свързани:

1. със създаване, съхраняване и разпространение на произведения на изкуството и културата;

2. с образователни и обучителни инициативи в областта на изкуствата и културата; с въвеждане на експериментални форми на културна дейност;

3. на създаване на уникален за страната и Европа културен продукт;

4. с промотиране на възможностите на Община Велико Търново като културно средище, център за съвременно изкуство от всички жанрове;

5. с привличане на участници и публики от Европа и целия свят;

6. с културен обмен и създаване на културен продукт на територията на региона;

7. със стимулиране на любителското изкуство;

8. предоставяне на възможност за широко привличане на детска и младежка публика и приобщаването й към ценностите на съответния жанр в изкуството;

9. с насоченост към максимално широк кръг публика на принципа на толерантността; включващи интерактивно участие на публиката;

 10. мултижанрови проекти – арт резиденции, творчески работилници, уъркшоп, семинари, фестивали във всички жанрове на изкуството на базата на добрите европейски практики;

**Чл.12.** По програмата се съфинансират разходи за:

1. изработване на рекламни и информационни материали;
2. отпечатване на издания;
3. административни разходи до 5% от исканата сума;
4. транспортни и командировъчни разходи;
5. наем за оборудване и зали, в случай че Общината не може да окаже логистична подкрепа чрез предоставяне на свои зали при облекчени условия;
6. други, присъщи за реализацията на проекта разходи, непопадащи в обсега на чл. 13

**Чл.13.** Програмата не съфинансира:

1. разходи, свързани с генериране на печалба;
2. разходи по Закона за ДДС;
3. индивидуални проекти за обучение и специализация в чужбина; стипендии;
4. организации, които не са отчели проектите, финансирани от предходни сесии, съгласно изискванията на програмата;
5. закупуване на дълготрайни материални активи, оборудване, награден фонд и представителни разходи (за коктейли, кафе-паузи, подаръци, наеми за офиси и пр.);
6. данъци и такси извън пряко възникналите от дейностите по проекта;
7. банкови такси извън пряко възникналите от дейностите по проекта;
8. разходи, финансирани по други програми и/или инициативи на Община Велико Търново;
9. проекти с неуредени права съгласно Закона за авторското право и сродните му права;
10. откупуване на авторски работи и права;
11. проекти, които нарушават човешките права, дискриминират или представят в неблагоприятна светлина отделни групи по полов, етнически или религиозен признак и сексуална ориентация или подбуждат към конфликти и разделение на етническа или религиозна основа;
12. разходи, направени преди сключването на договора за реализацията на проекта.

**Чл.14.** Програмата финансира до 60% от общата стойност на проектното предложение, в размер на не повече от определената от Великотърновския общински съвет максимална сума за съфинансиране на едно проектно предложение.

**Чл.15.** Оценяване и класиране:

 1. Оценяването на проектните предложения се извършва от комисия, назначена със заповед на кмета на Общината, в състав: ресорният заместник-кмет, директора, юрисконсулта и главния счетоводител на дирекция „Култура, туризъм и международни дейности“, съставът на Постоянната комисия по образование, наука и култура при ВТОбС, до пет външни експерти от Обществения експертен съвет по култура. Председател на комисията е ресорният заместник-кмет.

 2. Оценяването на проектните предложения се извършва електронно, като всеки член на комисията попълва Таблица за оценка (Приложение 3) за всяко отделно предложение;

 3. Крайното класиране на проектните предложения се извършва на заседание на комисията.

**Чл.16.** Комисията заседава за класиране на предложенията за съфинансиране:

1. не по-късно от 7 (седем) дни след крайния срок за подаване на документите за конкурса при кворум не по-малко от половината плюс 1 от общия състав на комисията;
2. взема решения с обикновено мнозинство.

**Чл.17.** Всеки член на комисията подписва декларация, удостоверяваща наличие или липса на конфликт на интереси.

**Чл.18.** Членовете на комисията, декларирали наличие на конфликт на интереси по един или повече от кандидатстващите проектни предложения, нямат право да участват в обсъждането и класирането на същите.

**Чл.19.** Комисията оценява проектните предложения, като прилага критериите, разписани в Таблицата за оценка на проектните предложения (Приложение 3), както следва:

 1. административно съответствие и допустимост на кандидата и на проектното предложение;

 2. финансов, технически и административен капацитет на кандидатстващата организация;

 3. съответствие на проектното предложение с целите на програмата и приоритетите, заложени в Общинския план за развитие на община Велико Търново 2014-2020г. в областта на културата, и Програмата за управление 2015-2019 г.;

 4. оригиналност и иновативност;

 5. творческа и социална ефективност;

 6. степен на значимост на проекта от гледна точка на обществения ефект;

 7. методологична и организационна осигуреност на проекта;

 8. целесъобразност, реалистичност и ефективност на разходите; съотношение „ефект – разходи” в полза на ефекта;

 9. устойчивост на резултатите, в това число за финансова независимост;

 10. подкрепа на местния творчески и културен потенциал, като кандидати със седалище на територията на Община Велико Търново, получават бонус от 15 точки към оценката на проектното предложение.

**Чл.20.** При установено несъответствие на проектното предложение с разписаните критерии по Раздел I от Таблицата за оценка (Проверка за административно съответствие и допустимост) проектът отпада от по-нататъшно разглеждане.

**Чл.21.** Съфинансиране получават проектите, класирани в низходящ ред до изчерпване на отпуснатите по програмата средства.

**Чл.22.** Комисията изготвя протокол с класирането на проектите и размера на съфинансирането за всеки от тях.

**Чл.23.** В срок до 3 (три) работни дни от заседанието на комисията, същата представя протокола с класирането на проектните предложения на Кмета на Община Велико Търново за утвърждаване, след което Протоколът се публикува на интернет-страницата на Общината.

**Чл.24.** В срок до 10 дни след обявяването на резултатите на интернет страницата на Община Велико Търново, всеки кандидат може да получи копие от Таблицата за оценка на своето проектно предложение.

**Чл.25.** С организациите, чиито проектни предложения са класирани за съфинансиране, се сключват договори в срок до 20 (двадесет) календарни дни от утвърждаване на протокола от Кмета на Общината.

**Чл.26.** Получилите съфинансиране организации в хода на реализацията на проекта могат оперативно да прехвърлят разходи от едно бюджетно перо в друго в рамките на 10%, което трябва да бъде посочено изрично в отчета за проекта.

**Чл.27.** Всички продукти, закупени или произведени от получилата съфинансиране организация, остават нейна собственост, освен ако в договора не е уговорено друго. В случай, че произведеният по проекта продукт поражда авторски права, Общината си запазва правото да ги ползва безвъзмездно.

**Чл.28.** Организациите могат да кандидатстват в една бюджетна година с един проект.

**Чл.29.** Проектните предложения следва да предвиждат мерки за публичност на проекта (пресконференции, публикации, реклама и др.), а при реализация - да се отбелязва задължително във всички случаи и по подходящ начин, че проектът се съфинансира от Община Велико Търново по Програмата „Изкуство и култура Велико Търново“.

**Раздел III**

**ДОКУМЕНТИ И НАЧИН НА КАНДИДАТСТВАНЕ**

**Чл.30.** Организационно-административното обслужване на програмата се извършва от дирекция “Култура, туризъм и международни дейности” на Община Велико Търново.

**Чл.31.** Необходимите за кандидатстване документи се публикуват на интернет-страницата на Община Велико Търново и включват, както следва:

1. Програма „Изкуство и култура Велико Търново“ Правила за реда и условията за съфинансиране на проекти в областта на изкуството и културата;
2. Формуляр за кандидатстване (Приложение 1);
3. Бюджет (Приложение 2);
4. Декларация по чл. 9 от Правилата (Приложение 2.1);
5. Таблица с критерии за оценка на проектите (Приложение 3);
6. Формуляр за финален финансов, технически и творчески отчет (Приложение 4).

**Чл.32.** Кандидатстващите за съфинансиране организации представят в Община Велико Търново, на e-mail: izkustvoikulturavt@gmail.com във формат pdf следните документи:

1. Формуляр за кандидатстване;
2. Бюджет с приложени оферти от фирми изпълнители на дейности по проекта (където е приложимо);
3. Автобиография на ръководителя на проекта;
4. Удостоверение за актуално състояние на кандидатстващата организация (важи само за Юридически лица с нестопанска цел /ЮЛНЦ/, които не са се пререгистрирали в Регистъра на ЮЛНЦ, воден от Агенцията по вписванията);
5. Декларация по чл. 9 от Правилата (където е приложимо);
6. Копие от счетоводен баланс, касов отчет или отчет за приходите и разходите за последната приключена финансова година (което е приложимо според вида организация);
7. Писма за подкрепа от партниращи организации (при наличието на такива);
8. Документи (заверени копия), доказващи съфинансиране на същия проект от други източници;
9. Проектни предложения за издателска дейност съдържат резюме на готов продукт, оферта от издател и минимум две рецензии от професионалисти/независими експерти в съответната област.

**Раздел IV**

**ОТЧИТАНЕ НА ПРОЕКТИТЕ**

**Чл.33.** Текущото наблюдението и контролът по изпълнението и отчитането на съфинансираните проекти се извършва от дирекция “Култура, туризъм и международни дейности” на Общината.

**Чл.34.** След реализацията на проекта съфинансираната страна се задължава да отчете в едномесечен срок след приключването на проекта, но не по-късно от 1 декември на текущата година съфинансирания от Общината проект, като попълни Формуляр за финален финансов и технически отчет (Приложение 4), съдържащ необходимите технически и финансови данни за реализацията на проекта и приложи на електронен носител (диск, флашпамет) или изпрати на е-mail izkustvoikulturavt@gmail.com копия от оригиналните разплащателни документи. Отчетът се представя на хартиен носител.

**Чл.35.** Отчетите се разглеждат и приемат от комисия, назначена със заповед на Кмета на Община Велико Търново, в състав: ресорният заместник-кмет, директора, юрисконсулта и главния счетоводител на дирекция “Култура, туризъм и международни дейности”.

**Чл.36.** Комисията по чл. 35 изготвя протокол от заседанието си, който се утвърждава от Кмета на Община Велико Търново.

**Чл.37.** При непълно и некоректно отчитане на проекта, съгласно изискванията на чл. 34 от настоящите Правила, както и при неизпълнение на клаузи от сключения договор, преведените от Общината средства следва да бъдат възстановени в пълен размер с дължимите лихви.

**ДОПЪЛНИТЕЛНИ РАЗПОРЕДБИ**

§ 1. По смисъла на тези Правила:

1. "Културна организация" е структура, създадена съгласно чл. 4, ал. 1 или учредена съгласно чл. 10, ал. 1, т. 1 и 2 от Закона за закрила и развитие на културата.
2. „Конфликт на интереси” възниква, когато лицето има частен интерес, който оказва и/или би могъл да окаже влияние върху обективното и безпристрастно изпълнение на задълженията по смисъла на настоящите Правила. Частният интерес включва всяко предимство за лицето, членовете на неговото семейство, както и за лица и организации, с които лицето поддържа бизнес отношения, участва в органите им за управление или ги представлява.

**ЗАКЛЮЧИТЕЛНИ РАЗПОРЕДБИ**

§1. Правилата се приемат на основание чл. 21, ал. 1, т. 23 от ЗМСМА и чл. 18, ал. 2, т.3 от Закона за закрила и развитие на културата.

§2. За всички възникнали, но нерешени в настоящите правила въпроси, комисията взема решения с обикновено мнозинство.

§3. Отменят се Правила за реда и условията за съфинансиране на проекти в областта на изкуството и културата от бюджета на Община Велико Търново по програма „Изкуство и култура Велико Търново“, приети с Решение № 548/23.02.2017 г. на Великотърновския общински съвет.

**Приложение 1**

**ПРОГРАМА „ИЗКУСТВО И КУЛТУРА ВЕЛИКО ТЪРНОВО“**

**ЗА ПОДКРЕПА НА ПРОЕКТИ В ОБЛАСТТА НА ИЗКУСТВОТО И КУЛТУРАТА**

**ФОРМУЛЯР ЗА КАНДИДАТСТВАНЕ**

1. **ОБЩА ИНФОРМАЦИЯ ЗА КАНДИДАТСТВАЩИЯ ПРОЕКТ**

|  |  |
| --- | --- |
| КАНДИДАТСТВАЩА ОРГАНИЗАЦИЯ |  |
| Заглавие на проектното предложение |  |
| Обща стойност на проектното предложение |  |
| Искано от Община Велико Търново съфинансиране |  |
| Собствен принос и осигурено съфинансиране от други източници |  |
| Времетраене на проекта и място на провеждане | **от м................ до м...................****Място:......................................** |

1. **ОПИСАНИЕ НА КАНДИДАТСТВАЩАТА ОРГАНИЗАЦИЯТА**

**2.1. Информация за кандидатстващата организация**

|  |  |
| --- | --- |
| Пълно наименование на кандидатстващата организация |  |
| Правен статут |  |
| БУЛСТАТ/ЕИК |  |
| ДДС номер |  |
| Банкова сметка |  |
| Адрес по регистрация |  |
| Адрес за кореспонденция |  |
| Телефонен номер – стационарен, мобилен |  |
| Номер на факс |  |
| Електронен адрес |  |
| Интернет страница |  |
| Лице за контакт (име и длъжност) |  |
| Телефон, факс, електронен адрес на лицето за контакт |  |
| Пълното име на лицето, упълномощено да подпише договора за финансиранена проектното предложение |  |

**2.2. Опит в изпълнението на проекти, сходни с настоящото проектно предложение**

*Дайте информация за реализирани през последните три години до три проекта (ако имате), като подберете тези, които доказват капацитета на организацията да изпълни предложения проект. Попълнете информацията за всеки отделен проект, като копирате таблицата.*

|  |  |
| --- | --- |
| Наименование на проекта |  |
| Период на изпълнение(от месец/година до месец/година) |  |
| Стойност на проекта |  |
| Източник на финансиране |  |
| Роля на организацията (водеща, партньор) |  |
| Постигнати основни резултати |  |

**2.3. Описание на финансовия и оперативен капацитет на кандидатстващата организация**

*Финансова информация. Моля, дайте следната информация на базата на отчета за приходи и разходи и на счетоводния баланс на организацията за последната календарна година. Попълва се в хиляди лева. (не се попълва от новоучредени организации)*

|  |  |  |  |
| --- | --- | --- | --- |
| **Година** | **Оборот или еквивалентен показател** | **Нетна печалба или еквивалентен показател** | **Общ размер на активите по баланса или бюджета** |
|  |  |  |  |
|  |  |  |  |
|  |  |  |  |

***Ресурси***

*Тази информация ще се използва, за да се прецени дали имате необходимите ресурси да осъществите проект от мащаба на този, с който кандидатствате.*

*(а) материално-техническа база – описание до 10 реда;*

*(б) брой служители с техните длъжности (не са необходими имена);*

*(в) други ресурси, свързани с проекта - напр. доброволци, предишни издания, участие в партньорска мрежа, които могат също да допринесат за изпълнението – описание до 5 реда.*

1. **ОПИСАНИЕ НА ПРОЕКТНОТО ПРЕДЛОЖЕНИЕ**

 **3.1. Същност и цели на проекта**

|  |
| --- |
| *Максимум 2 страници.***3.1.1. Същност на проектното предложение***Опишете в резюме вашия проект.***3.1.2. Обща цел на проектното предложение***Общата цел, за постигането на която вашият проект ще допринесе***3.1.3. Специфична цел/и на проектното предложение***Посочете конкретни, реалистични и постижими цели* |

 **3.2. Обосновка**

|  |
| --- |
| *Максимум 2 страници.* **3.2.1. Целеви групи и крайни бенефициенти.***Опишете целевите групи и крайните бенефициенти, като определите и очаквания им брой.* **3.2.2. Причини за избора на целева група(и) и определянето на нуждите й (им).***Избройте причините за избора на целева група(и) и определянето на нуждите й (им). По какъв начин проектът допринася за удовлетворяване на нуждите на целевата група(и)?* **3.2.3. Съответствие на проектното предложение със Стратегията за развитие на културата в община Велико Търново 2020 – 2030 и с Програма „Изкуство и култура Велико Търново“.***Опишете на кои цели на Програмата „Изкуство и култура Велико Търново“ и на кои от финансираните съгласно нея дейности отговаря проектното предложение* |

 **3.3. Подробно описание на дейностите по проектното предложение**

|  |
| --- |
| *Опишете поотделно всяка дейност по следния модел:***Дейност 1:** */наименование на дейността/**/описание и обосновка на дейността/**/очаквани продукти /резултати от дейността/* **Дейност 2: и т.н.** |

 **3.4. Екипи**

|  |
| --- |
|  **3.4.1. Екип за управлението и изпълнението на проектното предложение.***Опишете екипа, пряко ангажиран с управлението на проекта. Дайте описание на функциите и отговорностите на всеки един от тях - напр., ръководител на проекта, координатор, финансово- счетоводно лице, технически сътрудник и др.**Изпълнителският/творческият екип на проекта се представя поименно - напр. изпълнителска формация, автор, лектор, редактор, изпълнител, режисьор, сценарист, хореограф, сценограф, художествен оформител, музикален оформител и т.н.**(Автобиографията на ръководителя се прилага към проекта).* **3.4.2. Партньори в реализацията на проектното предложение***Изгответе кратка информация за всеки един от партньорите (ако има такива) и опишете дейностите и отговорностите му.* |

 **3.5. График**

*Планът за действие трябва да включва наименованието на дейностите без подробното им описание. Под колонката със съответния месец, когато дейността ще се изпълнява, поставете знак Х*

|  |  |
| --- | --- |
| Дейност | Месец на изпълнение |
|  | 1 | 2 | 3 | 4 | 5 | 6 | 7 | 8 | 9 |
| Дейност 1 (заглавие) |  |  |  |  |  |  |  |  |  |
| Дейност 2 (заглавие) |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

 **3.6. Методика за наблюдение и вътрешна оценка на дейностите**

|  |
| --- |
| *Опишете механизма за наблюдение и вътрешна оценка на проекта. Той трябва да гарантира редовно, навременно и точно отчитане на напредъка по проекта и резултатите от дейностите.* |

1. **УСТОЙЧИВОСТ**

|  |
| --- |
| *Максимум половин страница.***4.1. Възможности за мултиплициране на постигнатите резултати от проекта****4.2. Трайно въздействие на проектното предложение върху целевите групи****4.3. Устойчивост на очакваните резултати****4.4. Трайна тенденция за самофинансиране***Как ще бъде осигурена финансовата и институционална устойчивост на постигнатите резултати след приключване на проекта. Моля, опишете чия собственост ще бъдат резултатите от проекта и придобитите активи или възникнали авторски права след реализацията му.* |

1. **ПУБЛИЧНОСТ**

|  |
| --- |
| *Опишете как ще информирате обществеността, че проектът се съфинансира от Община Велико Търново.* |

1. **СПИСЪК ЗА ПРОВЕРКА**

*Проверете и отбележете със знак* ***Х*** *наличието на всички изисквани документи*

|  |  |  |
| --- | --- | --- |
| **№** | **Документ** | **Проверка** |
| 1 | Формулярът за кандидатстване е попълнен по зададения образец |  |
| 2 | Бюджетът е попълнен по зададения образец |  |
| 3 | Приложени са оферти на фирми изпълнители на дейности по проекта |  |
| 4 | Приложена е автобиография на ръководителя на проекта |  |
| 5 | Приложена е декларация Приложение 2.1 (ако е приложимо) |  |
| 6 | Приложено е удостоверение за актуално състояние на кандидатстващата организация (важи само за Юридически лица с нестопанска цел /ЮЛНЦ/, които не са се пререгистрирали в Регистъра на ЮЛНЦ, воден от Агенцията по вписванията); |  |
| 7 | Приложено е копие от счетоводен баланс и отчет за приходите и разходите за последната приключена финансова година, заверено с печат на кандидата и надпис „Вярно с оригинала” |  |
| 8 | Писма за партньорство от партниращи организации (ако е приложимо) |  |
| 9 | Документи (оригинали или заверени копия), доказващи съфинансиране/непарична подкрепа на същия проект от други източници |  |
| 10 | Приложени рецензии (където е приложимо) |  |
| 11 | Всички документи са подготвени във формат pdf |  |

**V. ДЕКЛАРАЦИЯ**

Аз, долуподписаният, ……………………………………………………………………….. в качеството ми на официално представляващ ………………………………………………………………………………………………….,

(посочва се кандидатстващата организация)

както и партньорските организации, участващи в това проектно предложение, с настоящата декларирам, че:

1. Попълнените в този формуляр данни са верни и пълни.

2. Съм запознат с Програма „Изкуство и култура Велико Търново“ Правила за реда и условията за финансиране на проекти в областта на изкуството и културата от бюджета на Община Велико Търново и при непълни и неверни данни проектът ми губи правото да участва в конкурса и няма да бъде разгледан от комисията.

3. Проектното предложение не е финансирано от общинския бюджет по друг проект или програма.

4. Кандидатстващата организация разполага с минимум 40% от общата стойност, в т.ч. 20% от общата стойност на проекта парични средства, необходима за реализация на проектното предложение.

5. Кандидатстващата организация, заедно с партньорите, е директно отговорна за подготовката, управлението и изпълнението на проекта и не действат като посредник.

6. Проектът няма да стартира преди да са уредени въпросите с авторските и сродните на тях права в съответствие с действащата нормативна уредба на Република България. Имуществените и неимуществените отношения ще бъдат уредени, съгласно Закона за авторското право и сродните му права.

7. Отпуснатите средства ще бъдат усвоени и отчетени законосъобразно с попълнен коректно Формуляра за отчет на проекта (Приложение 4), придружен със заверени копия от разходооправдателни документи (фактури и други платежни документи) в Община Велико Търново, дирекция “Култура, туризъм и международни дейности”, в едномесечен срок след приключването на проекта, но не по-късно от 1 декември на текущата календарна година.

8. Неусвоените и неотчетени съгласно изискванията средства ще бъдат възстановени по бюджетната сметка на Община Велико Търново, Дирекция “Култура, туризъм и международни дейности” с дължимите лихви, в едномесечен срок след приключването на проекта, но не по-късно от 10 декември на текущата календарна година.

9. Всички лица, посочени в екипа на проектното предложение са запознати с проекта и са съгласни да участват в неговата реализация.

10. Не съм:

* Служител на общинската администрация;
* Свързано лице.

11. Представляваната от мен организация не е:

* В открито производство по несъстоятелност;
* Обявена в несъстоятелност;
* Обявена в ликвидация;

12. Представляваната от мен организация няма задължения към държавата или към Община Велико Търново, установени с влязъл в сила акт на компетентен орган, или задължения към осигурителни фондове.

13. Не съм осъждан с влязла в сила присъда за:

* Престъпления против собствеността;
* Престъпления против стопанството.

Известно ми е, че за деклариране на неверни обстоятелства нося наказателна отговорност по смисъла на чл. 313 от Наказателния кодекс.

|  |  |
| --- | --- |
| Трите имена на Декларатора  |  |
| Организация |  |
| Представляващ организацията в качеството си на |  |
| Подпис, печат |  |
| Дата и място |  |

**Приложение 2**

**БЮДЖЕТ**

Име на кандидатстващата организация:

Заглавие на проекта:

|  |  |  |  |  |  |
| --- | --- | --- | --- | --- | --- |
| **№** | **ВИД РАЗХОД** | **ЕДИНИЧНА СТОЙНОСТ** | **БРОЙ КОЛИЧЕСТВО** | **ФИНАНСИРАНЕ** | **ОБЩА СУМА****(В ЛЕВА)** |
| Искана сума | Собствени средства |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **ОБЩО** |  |  |
| **ПРОЦЕНТНО ИЗРАЖЕНИЕ (%)** |  |  |

**Приложение №2.1**

**ДЕКЛАРАЦИЯ**

Попълва се само от кандидати, чиито проектни предложения са включени в Културният календар на Община Велико Търново за текущата календарна година

Аз, долуподписаният, в качеството ми на официално представляващ ………………………………………………………………………………………………….,

(посочва се кандидатстващата организация)

**ДЕКЛАРИРАМ, ЧЕ:**

При одобряване кандидатурата на подаденото от мен проектно предложение …………………………………………………………………………………………………,

(изписва се наименованието на проектното предложение)

включено в Културният календар на Община Велико Търново за текущата 20.. г. и решение за съфинансирането му по Програма „Изкуство и култура Велико Търново“, няма да предявявам претенции за подпомагане на същия проект или част от него по Културният календар на Община Велико Търново за текущата 20..г;

|  |  |
| --- | --- |
| Трите имена на Декларатора  |  |
| Организация |  |
| Представляващ организацията в качеството си на |  |
| Подпис, печат |  |
| Дата и място |  |

**Приложение 3**

**ПРОГРАМА „ИЗКУСТВО И КУЛТУРА ВЕЛИКО ТЪРНОВО“**

**ПРАВИЛА ЗА ФИНАНСИРАНЕ НА ПРОЕКТИ В ОБЛАСТТА НА ИЗКУСТВОТО И КУЛТУРАТА**

**ТАБЛИЦА ЗА ОЦЕНКА НА ПРОЕКТНИТЕ ПРЕДЛОЖЕНИЯ**

**РАЗДЕЛ I**

**ПРОВЕРКА ЗА АДМИНИСТРАТИВНО СЪОТВЕТСТВИЕ И ДОПУСТИМОСТ**

|  |  |
| --- | --- |
| **АДМИНИСТРАТИВНИ ДАННИ - ПОПЪЛВА СЕ ОТ КОМИСИЯТА** |  |
| Наименование на кандидатстващата организация |  |
| Наименование на партньорите (ако е приложимо) |  |
| Наименование на проектното предложение |  |
| **1. ОБЩИ КРИТЕРИИ ЗА ДОПУСТИМОСТ** | **ДА** | **НЕ** |
| *1. 1. КРИТЕРИИ ЗА ДОПУСТИМОСТ НА КАНДИДАТСТВАЩАТА ОРГАНИЗАЦИЯ* |
| *Кандидатстващата организация отговаря на изискванията на чл. 8 и чл. 10 от Правилата* |
| *1.2. КРИТЕРИИ ЗА ДОПУСТИМОСТ НА ПРОЕКТНОТО ПРЕДЛОЖЕНИЕ* |
| Продължителността на проекта е в допустимия срок. |  |  |
| Общата/общите цел/цели е/са допустима/и. |  |  |
| Специфичната/ните цел/и е/са допустима/и. |  |  |
| Проектното предложение съдържа само допустими дейности. |  |  |
| Проектното предложение съдържа само допустими разходи. |  |  |
| Целевата група е допустима. |  |  |
| Проектното предложение съдържа дейности за информиране и публичност. |  |  |
| Получавал ли е кандидатът съфинансиране за същия или идентичен проект по Програма „Изкуство и култура Велико Търново“ през последните две години |  |  |
| Исканата сума не надхвърля допустимата максимална сума и не надвишава 60 % от общата стойност на проекта. |  |  |
| Проектното предложение съдържа всички необходими съгласно чл. 32 от Правилата документи. |  |  |

**РАЗДЕЛ II**

**ТЕХНИЧЕСКА И ФИНАНСОВА ОЦЕНКА**

|  |  |  |
| --- | --- | --- |
| *Критерии за качество* | *Максимален брой точки* | *Точки* |
| **1. Финансов, административен и творчески капацитет на кандидатстващата организация според спецификата на проекта.** | **20** |  |
| 1.1.Има ли кандидатстващата организация достатъчно опит в управлението напроекти? | 5 |  |
| 1.2. Има ли кандидатстващата организация стабилни и достатъчни източници на финансиране, позволяващи да се изпълнят предложените дейности? | 5 |  |
| 1.3. Притежава ли кандидатът необходимия технически и творчески капацитет за осигуряване изпълнението на проекта? | 2 x 5 |  |
| **2. Съответствие на проектното предложение с целите на програмата и приоритетите, заложени в Стратегията за развитие на културата в община Велико Търново 2020 – 2030.** | **20** |  |
| 2.1. Доколко проектното предложение съответства на целите на Програма „Изкуство и култура Велико Търново“ и е в принос за изпълнение на Стратегията за развитие на културата в община Велико Търново 2020 – 2030. | 5 |  |
| 2.2. Кандидатстващата организация е със седалище на територията на община Велико Търново | 15 |  |
| **3. Оригиналност и иновативност** | **15** |  |
| 3.1. Доколко проектното предложение дава заявка за създаване или представяне на нов, уникален, нетрадиционен или експериментален културен продукт. | 10 |  |
| 3.2. Доколко проектното предложение предлага иновативни форми и подходи за решаване на отделни или специфични проблеми на местната общност в областта на културата. | 5 |  |
| **4. Творческа и социална ефективност** |  **20** |  |
| 4.1. Доколко сформираният творчески/изпълнителски екип притежава необходимия потенциал, капацитет и опит да покрие пълноценно предвидените в проектното предложение дейности и резултати | 5 |  |
| 4.2. Ефективност на предлаганите дейности, с оглед на очакваните резултати и въздействието върху целевите групи | 5 |  |
| 4.3. Доколко проектното предложение ще привлече максимално широка публика граждани и гости на града извън целевите групи | 5 |  |
| 4.4. Доколко проектното предложение ще привлече публика от страните от ЕС | 5 |  |
| **5. Степен на значимост на проектното предложение от гледна точка на обществения ефект** | **15** |  |
| 5.1. Ясно ли са дефинирани включените в проектното предложение целеви групи? | 5 |  |
| 5.2. Доколко проектното предложение идентифицира вярно специфични нужди и проблеми на целевите групи и доколко е в състояние да отговори адекватно на техните очаквания и проблеми. | 5 |  |
| 5.3. Доколко проектното предложение съдържа реално измерими индикатори за постигане на максимално широк обществен ефект от реализацията на проекта. | 5 |  |
| **6. Методологична и организационна осигуреност на проекта** | **25** |  |
| 6.1. Доколко предвидените в проектното предложение дейности са подходящи и ефективни от гледна точка на формулираните цели и очакваните резултати. | 5 |  |
| 6.2. Ясен и технологично реалистичен ли е предвиденият план-график на дейностите? | 5 |  |
| 6.3 Съдържа ли проектното предложение ясни индикатори, установяващи резултатите от реализацията му? | 5 |  |
| 6.4. Съдържа ли проектното предложение методика за наблюдение и вътрешна оценка за изпълнение на дейностите | 5 |  |
| 6.5. Набелязани ли са достатъчно мерки и дейности за публичност на проекта. | 5 |  |
| **7. Целесъобразност, реалистичност и ефективност на разходите; съотношение “ефект – разходи”** | **30** |  |
|  7.1. Целесъобразност и съответствие на планираните разходи на целите и дейностите по осъществяването на проекта. | 10 |  |
| 7.2. Ясно, подробно и реалистично разработен бюджет. | 10 |  |
| 7.3. Доколко необходими са предложените разходи за реализацията на проекта. | 5 |  |
| 7.4. Доколко планираните разходи са реалистични от гледна точка на очакваните резултати. | 5 |  |
| **8. Устойчивост на резултатите** | **10** |  |
| 8.1. До каква степен проектното предложение ще окаже трайно въздействие върху целевите групи. | 5 |  |
| 8.2. До каква степен проектното предложение предлага възможности за мултиплициране на постигнатия ефект (повторение, продължение, по-нататъшно развитие). | 5 |  |
| **ОБЩ МАКСИМАЛЕН БРОЙ ТОЧКИ** | **155** |  |

Критериите за оценка на качеството са обособени на раздели. Всеки раздел получава от 0 до 5 точки по следната скала:

0 – няма посочена информация,

1 – много слабо,

2 – слабо,

3 – задоволително,

4 – добре,

5 – много добре.

**Бележка:** Ако кандидатстващата организация или проектното предложения не отговарят на някой от критериите в Раздел 1, проектното предложение се отхвърля и не подлежи на по-нататъшно разглеждане.

**Приложение 4**

**ФОРМУЛЯР ЗА ФИНАЛЕН ФИНАНСОВ, ТЕХНИЧЕСКИ И ТВОРЧЕСКИ ОТЧЕТ**

|  |
| --- |
| **Наименование на проекта:** |

**ДЕКЛАРАЦИЯ**

*Тази Декларация се попълва и подписва от лицето, представляващо Изпълнителя на проекта.*

Аз,долуподписаният…………………………………………………………………………, представляващ ……………………………………………………………………………………, изпълнител на проект “………………………………….………………………………………………”, удостоверявам, че настоящият отчет съдържа пълната документация съгласно изискванията на отчетния формуляр на проекта, както и че информацията, съдържаща се в нея, е вярна и коректна. Удостоверявам, че средствата, предоставените от Община Велико Търново за изпълнението на проекта, са изразходвани целево, съгласно представения Отчет на разходите и всички заверени копия от разходно оправдателни документи са приложени.

В случай че е необходимо, организацията - изпълнител на проекта, е готова да предостави допълнителна информация на Възложителя в срок от 5 (пет) работни дни от поискването й.

Дата: Подпис:

*Подписаната декларация и подписаната и подпечатана отчетната форма с придружаващите ги копия от заверените разплащателни документи трябва да се представят на хартиен носител в едномесечен срок след приключването на проекта в Община Велико Търново, пл. „Майка България” № 2, Дирекция “Култура, туризъм и международни дейности”, Програма „Изкуство и култура Велико Търново“ най-късно до 1 декември на календарната година.*

|  |
| --- |
| 1. **Информация за изпълнителя**
 |

|  |
| --- |
| Име на изпълнителя: |

|  |
| --- |
| Име на лицето, представляващо организацията:Длъжност: |

|  |
| --- |
| Име на лицето, ръководител на проекта:Координати за контакт /адрес, телефон, факс, ел. поща/: |

|  |
| --- |
| 1. **Творчески отчет за изпълнението на проекта**
 |

|  |
| --- |
| * 1. **Резюме**

*Опишете кои са според Вас основните постижения, краткотрайните и дълготрайните ефекти за целевата група от дейностите по Вашия проект. Опишете изпълнението на непосредствените цели - до 20 реда.* |

|  |
| --- |
|  **2.2. Резултати от проекта***За отчитане на резултатите от изпълнението на Вашия проект, моля попълнете следната таблица.* |

|  |  |
| --- | --- |
| **Резултат 1** |  |
| **Резултат 2** |  |
| **Резултат 3** |  |
| *(При необходимост добавете редове)* |

**\* Приложете материали, доказващи изпълнението на дейностите и постигнатите резултати по проекта:**

- каталози, печатни издания;

- екземпляри от информационни и промоционални материали;

- копия от публикации, записи на предавания;

- запис / екземпляр от произведени продукти;

- доклади; материали, програми и други;

- мултимедийни презентации и продукти;

- анкети, наблюдения, проведени проучвания и анализи;

- снимков материал;

- списък на участниците с положен подпис, удостоверяващ участие (при проведени кръгли маси, конференции);

- други.

*За поредици от публикации или предавания в медиите цитирайте:*

|  |  |  |  |
| --- | --- | --- | --- |
| **Дата** | **Издание/електронна медия** | **Публикация/предаване****(заглавие, тема)** | **Автор** |
|  |  |  |  |
|  |  |  |  |
|  |  |  |  |

 **2.3. Проблеми и трудности при изпълнението на проекта**

|  |
| --- |
| *Посочете основните проблеми и трудности, които сте срещнали при изпълнението на проекта, и дали има планирани дейности, които не сте осъществили и по какви причини.**Ако има промени от първоначално предвидените за реализацията на дейностите управленски и изпълнителски екипи опишете причините.* |

 **2.4. Изводи и препоръки**

|  |
| --- |
| *Посочете какви изводи направихте за собствената си работа от изпълнението на проекта. Направете препоръки за изпълнението на Програма „Изкуство и култура Велико Търново“ на Община Велико Търново за съфинансиране на проекти в областта на изкуството и културата.* |

|  |
| --- |
| **3. Финансов отчет** |

|  |  |  |  |  |  |  |
| --- | --- | --- | --- | --- | --- | --- |
| **№** | **Вид разход** | **Единична****стойност** | **Брой** | **Одобрени средства** | **Отчетени****средства** | **Платежни документи № (фактури, РКО, платежни нареждания и др.)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **ОБЩО** |  |  |  |

Дата: Изготвил:

(име, подпис и печат)

**Забележка:**

1. Отчетната форма е неделима част от Договора, сключен между Възложителя (Община Велико Търново) и Изпълнителя , в изпълнение на Програма „Изкуство и култура“.
2. Извършените разходи следва да са в рамките на одобрения бюджет.
3. Всички разходи следва да се отчитат съгласно изискванията на действащите нормативни документи.
4. Отчетът трябва да бъде направен по приложения формуляр на компютър и представен в 1 екземпляр на хартиен носител със заверени копия на документите, доказващи изпълнението на проекта. Комплектът от документи се подава в Община Велико Търново, гр. Велико Търново, пл. „Майка България“ 2 за дирекция “Култура, туризъм и международни дейности”, Програма „Изкуство и култура Велико Търново“ и се приема с входящ номер и дата. Отчети, получени по електронна поща или факс, няма да се приемат.

*Ако към т. 3 в таблицата за финансов отчет има допълнителна информация или разяснение, моля приложете в допълнителен текст.*